Novembris  külastasin Peterburgi, kus teist aastat õpin Euroopa mõistes doktorantuuris Inseneriteaduste ja Majanduse Ülikoolis ENGECON. Eestlased on ikka omandanud haridust Peterburis, olgu siis Johan Köler või Artur Kapp, Ants Piip või Johan Laidoner, Viktor Palm või Neeme Järvi. Olgu mainitud, et Saint-Petersburg State Academy for Engineering and Economics on lõpetanud näiteks Vene energeetikaguru, tuntud liberaal Anatoli Tšubais, Eesti kodanik ja suurärimees Rustam Aksjonenko, Severstali omanik, miljardär Aleksei  Mordašov. Ülikoolis on professor endine Venemaa peaminister, hetkel esimene asepeaminister Viktor Zubkov.  Olin Peterburis ajal, mil Putin ja DiCaprio pidasid Tiigrikongressi. Külastasin, nagu nemadki Mihhailovski teatrit. Vaatasin balleti Giselle, mida kunagi tantsis minu ema Estonia teatris.